ועדת הכלכלה, כנסת 17, פרוטוקול מספר 733, 2008-12-22 13:30

רוברט אילטוב: צהריים טובים לכל הנוכחים, אנחנו מתחילים את הדיון על 1.

רוברט אילטוב: צו הפעלת רכב (מנועים ודלק) (סולר דל גופרית), התשס"ט-20082.

רוברט אילטוב: צו הפעלת רכב (מנועים ודלק) (הפעלת רכב מנועי בבנזין) (הוראת שעה) (תיקון), התשס"ט-2008 3.

רוברט אילטוב: צו הפעלת רכב (מנועים ודלק) (הפעלת רכב מנועי בבנזין) (תיקון), התשס"ט-2008.

רוברט אילטוב: אני מבקש מחן בר יוסף מנהל מינהל הדלק להציג את 3 הצווים ביחד, מכיוון שאנחנו מאוד מוגבלים בזמן נעשה את זה מהר.

רוברט אילטוב: אם יש התנגדויות או שאלות אשמח לשמוע אותם.

רוברט אילטוב: אני חוזר, אני מגביל מאוד בזמן, בבקשה.

חן בר-יוסף: 3 הצווים האלה הם צווים שבאים לשלב במשק הישראלי דלקים שעומדים בתקינה המקובלת באירופה, מה שנקרא תקן יורו 5, לתקני פליטות שכתוצאה מהם נקבעות רמות הגופרית בדלק.

חן בר-יוסף: התקינה הזאת שאומצה כבר בהחלטת ממשלה מ-2001 שאומרת שנעקוב אחרי מה שמקובל במדינות הנאורות באירופה, קובעת שגם בסולר וגם בבנזין הרכב הגופרית לא יעבור, אם עד היום הוא לא עבר 50 PPM שזה חלקיקים למיליון, למעשה מה-1 בינואר 2009 אנחנו מבקשים שהוא לא יעבור 10 חלקיקים.

חן בר-יוסף: המקבילה של הפליטה זה לרכב שנוסע על גז טבעי, לפחות לפי ההגדרות בדרקטיבה שזו עוד התקדמות לקראת נשימה של אוויר נקי יותר בישראל, ואנחנו שמחים להיות חלק מהתהליך הזה.

חן בר-יוסף: ציטוט המחירים והנוהג המקובל גם באירופה מראה שהמסחר בדלקים האלה הוא כבר מסחר ער ואפשר או להשתמש בייצור מקומי או לייבא כל אחד מחברות השיווק או כל חברה שעוסקת בזה יכולה לבחור לעצמה את מקורות הדלק.

חן בר-יוסף: דלקים מרמות יותר ישנות אנחנו יודעים שיוצאים בהדרגה וגם מפסיק בהם מסחר ולכן הם לא רלוונטיים לשוק.

חן בר-יוסף: בפרטי הצו חילקנו לשני שלבים.

חן בר-יוסף: שלב אחד זה הפסקת יבוא וייצור מקומי על מנת שמלאים שנשארו במערכת לאט לאט יצרכו ותוך כדי זה מרועננים ומוחלפים כל המלאים במיכלים.

חן בר-יוסף: בעניין הזה יש החרגה אחת מטיוטת הצו שנשלחה אליכם.

חן בר-יוסף: לגבי הסולר, נתקלנו בבעיה באחד האזורים שקשורה גם למצב הביטחוני בדרום ולצרכנים בדרום שמשכו קצת פחות סולר ממה שחשבנו, ולכן כמות מאוד נמוכה אבל עדיין קיימת של סולר קצת נתקעה שם, ואנחנו מבקשים שם, למרות שכתוב פה מה-1 בינואר בסולר, שלא יימכר בתחנה, אנחנו מקשים לדחות את זה ל-11 בינואר.

חן בר-יוסף: ה-10 זה שבת, אז מה-11 בינואר אנחנו מבקשים לעשות תיקון קטן בצו האמור לגבי הסולר.

חן בר-יוסף: שאר הדלקים מה-1 בינואר לפי מה שמקובל, לפי מה שהחליטה ממשלת ישראל שייכנסו הדלקים הנקיים האלה.

לאה ורון: אתה רוצה להתייחס גם להשפעה שיכולה להיות או שלא תהיה לגבי בעלי כלי רכב ישנים?

איתי עצמון: למעשה הצווים גם אוסרים אחזקה ונהיגה בסולר שלא עומד בתנאים האלה.

חן בר-יוסף: לא הבנתי.

איתי עצמון: הצווים בנוסחם הנוכחי יש בהם גם איסור על נהיגה או אחזקה או הפעלה של רכב בבנזין או בסולר לפי העניין, שלא עומד בתנאים.

איתי עצמון: השאלה מה קורה בהמשך לשאלה של מנהלת הוועדה.

חן בר-יוסף: בדקנו את זה מול משרד התחבורה.

חן בר-יוסף: כל הרכבים שיודעים לנסוע על סולר 50 PPM שזה התקן הקיים היום יודעים גם לנסוע על סולר 10 PPM לכן לא צפויה פגיעה בבעלי כלי רכב מדגמים ישנים בעניין הזה.

איתי עצמון: מה מבחינת מלאים שנשארו בתחנות דלק?

חן בר-יוסף: זה בדיוק התהליך של הרענון שדיברנו עליו.

חן בר-יוסף: אחד, טיוטה של הצווים האלה נשלחה לכל חברות הדלק כבר בספטמבר.

חן בר-יוסף: ייצור ויבוא במדינת ישראל נפסק למעשה החל מה-1 בדצמבר.

חן בר-יוסף: באזור הדרום שעליו דיברנו כבר מה-1 לנובמבר אפילו אין תוספת של אספקות לשם של סולר של 50 PPM ולכן ההתארגנות של המשק נעשתה צעד אחר צעד.

חן בר-יוסף: היו דיונים מקדימים גם עם חברות שיווק הדלק, הם מכירים את זה, ניסינו להיערך לזה.

רוברט אילטוב: היו מתנגדים?

רוברט אילטוב: שמעתם אותם?

חן בר-יוסף: ההתנגדות הייתה לגבי הנושא של הכמה ימים בדרום, מעבר לזה לא.

רוברט אילטוב: אבי מושל ממלא מקום ראש אגף איכות אוויר מהמשרד להגנת הסביבה, בבקשה.

אבי מושל: אני רוצה להגיד שהצווים האלה הם חשובים מאוד על מנת להפחית את זיהום האוויר שנפלט מכלי רכב שהוא בעיה מאוד קשה שיש לנו בערים הגדולות.

אבי מושל: הצווים האלה חשובים קודם כל על מנת שניתן יהיה להביא לארץ כלי רכב שיש בהם טכנולוגיות שרגישות לתכולת הגופרית ושהיום היבוא שלהן מתנהל בעצלתיים.

אבי מושל: עם הכניסה של הצווים האלה לתוקף ניתן יהיה לייבא את כלי הרכב האלה לארץ.

אבי מושל: רציתי להעיר לגבי השאלה על כלי רכב ישנים יותר, בעלי כלי רכב ישנים ירוויחו מהשינוי הזה כי הגופרית מפריעה, היא סותמת בהדרגתיות מנועים קטליטיים וגורמת לקורוזיה של חלקים ברכב וככל שמפחיתים אותה בדלק מביאים להפחתה בסתימה של ממירים קטליטיים, בקורוזיה במערכות פליטה ולכן השינוי הזה הוא מבורך גם לבעלי רכב קיימים.

אבי מושל: בתקינה של הדלק נעשו כל ההתאמות על מנת שאף אחד לא ייפגע אם יש הפחתה של תכולת הגופרית.

רוברט אילטוב: תודה רבה.

רוברט אילטוב: מתי יצחק מארגון סוכנים ובעלי תחנות דלק, בבקשה.

מתי יצחק: רציתי להבין מחן בר-יוסף לגבי הנושא המקומי שדיברת עליו.

מתי יצחק: הרי רוב חברות הדלק הגדולות מייבאות את הדלקים.

חן בר-יוסף: לא בהכרח.

מתי יצחק: רציתי לדעת האם אנחנו כבעלי תחנות דלק לא נחשף לבעיות כאלה ואחרות בשילוב הזה - - -

חן בר-יוסף: איסור ייצור ויבוא נכנס לתוקף ב-1 לדצמבר בלי קשר.

מתי יצחק: לא צריכה להיות לנו בעיה.

חן בר-יוסף: כניסה של דלק חדש למערכת היא של סולר 10 החל מה-1 לדצמבר, בהסכמה.

רוברט אילטוב: הדברים ברורים.

רוברט אילטוב: יעל דניאל מאיגוד חברות הנפט, בבקשה.

יעל דניאלי: אנחנו מברכים על השינוי הזה, אני חושבת שאנחנו עומדים בלוח הזמנים.

יעל דניאלי: תוספת מספר ימים בדרום זה כמובן בתיאום כתוצאה משאריות שנשארו במחסנים.

יעל דניאלי: שאר הארץ תקופת המעבר שהייתה במהלך דצמבר בהחלט עשתה את שלה.

רוברט אילטוב: תודה רבה.

רוברט אילטוב: אני מבין שיש הסכמה מכל הצדדים.

רוברט אילטוב: נקריא את הצווים ונעלה אותם להצבעה.

רוברט אילטוב: אנחנו מקדמים בברכה כל שיפור של איכות הסביבה וקידום הכלכלה.

רוברט אילטוב: עורכת הדין אייזנמן מלכה מהמשרד לתשתיות לאומיות, תקריאי בבקשה.

חגית אייזנמן-מלכה: צו הפעלת רכב (מנועים ודלק) (סולר דל גופרית), התשס"ט-2008.

חגית אייזנמן-מלכה: בתוקף סמכותי לפי סעיפים 2, 3 ו-4 לחוק הפעלת רכב, בהתייעצות עם שר התחבורה והבטיחות בדרכים ובאישור ועדת הכלכלה של הכנסת אני מצווה לאמור: תיקון השם 1.

חגית אייזנמן-מלכה: צו הפעלת רכב (מנועים ודלק) (סולר דל גופרית), התשס"ג-2003 (להלן-הצו העיקרי), בשם הצו, במקום "(סולר דל גופרית") יבוא ("סולר לתחבורה").

חגית אייזנמן-מלכה: תיקון סעיף 1 .

חגית אייזנמן-מלכה: 2.

חגית אייזנמן-מלכה: בסעיף 1 לצו העיקרי, בהגדרת "סולר דל גופרית" בסופה יבוא: "ואשר תכולת הגופרית בו לא עולה על 10 מיליגרם לקילוגרם;" תחילה 3.

חגית אייזנמן-מלכה: תחילתו של צו זה, ביום ד' בכסלו התשס"ט, פה כתבנו 1 בדצמבר לפי התאריך שהגשנו, למעשה זה ייכנס לתוקף עם הפרסום ברשומות.

איתי עצמון: בעצם לא צריך את סעיף התחילה.

חגית אייזנמן-מלכה: בסדר.

לאה ורון: סעיף 3 נמחק.

חגית אייזנמן-מלכה: כן.

חגית אייזנמן-מלכה: אגב בגלל הוראת הוועדה אולי כן כדאי להשאיר את זה כי זה כבר עניין של ניסוח.

חגית אייזנמן-מלכה: 4.

חגית אייזנמן-מלכה: על אף האמור בסעיף 3, עד יום ט"ו בטבת התשס"ט, (11 בינואר 2009), תותר בתחנות תדלוק מכירה של סולר שתכולת הגופרית בו עולה על 10 מיליגרם לקילוגרם ובלבד שמתקיימים בו התנאים הבאים: הוא יוצר או יובא לארץ ערב יום התחילה; מתקיימות בו דרישות הצו העיקרי כנוסחו ערב יום התחילה.

חן בר-יוסף: זה אומר שהוא 50 PPM לפחות.

רוברט אילטוב: אני מעלה את הצו הזה להצבעה.

רוברט אילטוב: אני בעד, אין מתנגדים, אין נמנעים.

רוברט אילטוב: הצו התקבל פה אחד.

חגית אייזנמן-מלכה: זה היה הצו לגבי הסולר, יש עוד 2 צווים לגבי הבנזין.

חגית אייזנמן-מלכה: בבנזין כיום אנחנו נוהגים לפי הוראת שעה אבל מרגע שתפקע הוראת השעה תחזור לחול ההוראה העיקרית ולכן אנחנו צריכים לתקן את 2 הצווים כדי שכאשר תשוב לחול ההוראה העיקרית נוכל לפעול כבר לפי הבנזין שעומד בתקן הזה.

חגית אייזנמן-מלכה: תיקון הוראת השעה.

חגית אייזנמן-מלכה: צו הפעלת רכב (מנועים ודלק) (הפעלת רכב מנועי בבנזין) (הוראת שעה) (תיקון), התשס"ט-2008.

חגית אייזנמן-מלכה: בתוקף סמכותי וכו', אני חושבת שאני לא צריכה לחזור על כל זה, אני מצווה לאמור: הוראת שעה 1.

חגית אייזנמן-מלכה: בצו הפעלת רכב (מנועים ודלק) (הפעלת רכב מנועי בבנזין) (הוראת שעה), התשס"ח-2008, (להלן - הצו העיקרי), בהגדרת "בנזין", המילים "98 אוקטן" יימחקו.

חגית אייזנמן-מלכה: הנוסח הנוכחי של הצו קובע שבנזין 98 אוקטן צריך לעמוד בתקן של 10 מיליגרם לקילוגרם.

חגית אייזנמן-מלכה: ברגע שמחקנו את ה-98 למעשה כל בנזין צריך לעמוד בדרישה הזאת.

חגית אייזנמן-מלכה: 2.

חגית אייזנמן-מלכה: תחילתו של צו זה במועד תחילתו של הצו העיקרי.

חגית אייזנמן-מלכה: כאשר הצו העיקרי נכנס לתוקף 120 יום מיום פרסומו.

איתי עצמון: כלומר הצו עדיין לא נכנס לתוקף.

חגית אייזנמן-מלכה: נכון.

רוברט אילטוב: אני מעלה את צו הפעלת רכב (מנועים ודלק) (הפעלת רכב מנועי בבנזין) (הוראת שעה) (תיקון), התשס"ט-2008 להצבעה.

רוברט אילטוב: מי בעד?

רוברט אילטוב: אין מתנגדים, אין נמנעים, הצו התקבל פה אחד.

חגית אייזנמן-מלכה: צו הפעלת רכב (מנועים ודלק) (הפעלת רכב מנועי בבנזין) (תיקון), התשס"ט-2008 תיקון סעיף 1 1.

חגית אייזנמן-מלכה: בסעיף 1 לצו הפעלת רכב (מנועים ודלק) (הפעלת רכב מנועי בבנזין), התשכ"א-1961 (להלן – הצו העיקרי), בהגדרת "בנזין" המילים "98 אוקטן" יימחקו.

חגית אייזנמן-מלכה: תחילה 2.

חגית אייזנמן-מלכה: תחילתו של צו זה, שוב, זה יהיה ביום הפרסום.

חגית אייזנמן-מלכה: הוראת מעבר 3.

חגית אייזנמן-מלכה: על אף האמור בסעיף 2, עד יום ה' בטבת התשס"ט (1 בינואר 2009), ופה אנחנו לא משנים כי אין לנו בעיה של מלאים, תותר בתחנות תדלוק מכירה שלבנזין, למעט בנזין 98 אוקטן, שתכולת הגופרית בו עולה על 10 מיליגרם לקילוגרם ובלבד שמתקיימים בו התנאים הבאים: הוא יוצר או יובא לארץ ערב יום התחילה; (2) מתקיימות בו דרישות הצו העיקרי כנוסחו ערב יום התחילה.

רוברט אילטוב: אני מעלה להצבעה את הצו, למעט תקנה 2 שנמחקה.

רוברט אילטוב: כמובן עם כל התיקונים.

איתי עצמון: למעשה הצו שקראת עכשיו ייכנס לתוקף רק בעוד כמה שנים, אחרי שהוראת השעה תפקע, אם היא לא תוארך.

חגית אייזנמן-מלכה: יכול להיות שהוא ייכנס לתוקף לכמה ימים לפני שהוראת השעה תיכנס לתוקף.

רוברט אילטוב: אני מעלה את הצו להצבעה.

רוברט אילטוב: אני בעד, אין מתנגדים, אין נמנעים, אושר פה אחד.

רוברט אילטוב: תודה רבה, הישיבה נעולה.